cyanic-selkie/wikianc huggingface dataset:
Anders Holch Povlsen
Anders Holch Povlsen (født 4. november 1972 i Ringkøbing i Danmark) er en dansk forretningsmann og omtales som Danmarks rikeste mann. Han eier og leder klesselskapet Bestseller som ble grunnlagt av hans foreldre, Troels Holch Povlsen og Merete Bech Povlsen. Anders Holch Povlsen er også den største private grunneieren i Skottland og eier blant annet Aldourie Castle ved innsjøen Loch Ness.
Bakgrunn
Povlsen omtales som Danmarks rikeste mann og hadde ifølge Forbes en formue på 7,9 milliarder dollar i 2019. Ifølge avisen B.T. hadde han i 2019 en formue på rundt 53 milliarder danske kroner.
Han er også den største private grunneieren i Storbritannia. Povlsen eier rundt 89,000 hektar i Skottland, blant annet slottet Aldourie ved Loch Ness-sjøen.
Privatliv
Povlsen er gift med Anne Holch Povlsen. Paret har fire barn, men tre av barna ble drept i terrorangrepene på Sri Lanka 21. april 2019.
Sweet Shanghai Devil
Sweet Shanghai Devil er et musikkalbum med Shining, utgitt i 2003.
Anton Reichenow
Anton Reichenow (født 1847, død 1941) var en tysk ornitolog.
Liste over kulturminner i Øygarden
Liste over kulturminner i Øygarden er en oversikt over fredede og/eller bevaringsverdige bygninger og elementer i Øygarden. Data er hentet fra Riksantikvarens liste over kulturminner.
Anton Reichenow
Reichenow var svigersønn til Jean Cabanis og arbeidet på Humboldt Museum fra 1874 til 1921. Han var ekspert på afrikanske fugler, og ledet en innsamlingsreise til Vest-Afrika i 1872 og 1873. Fra denne og fra andre undersøkelser skrev han flere bøker, og han var redaktør av Journal für Ornithologie'' fra 1894 til 1921.
På engelsk er en rekke fugler er kalt opp etter ham, inkludert Reichenow's Woodpecker (dråpespett) og Reichenow's Firefinch (umbraamarant).
Joel Brutus
Joel Brutus (født 12. august 1974) er en haitisk judoka som konkurrerer i klasse +100 kilo. Han representerte Haiti under Sommer-OL 2008, der han ble slått ut i 1. runde
Forbudte følelser
Forbudte følelser er rockebandet Raga Rockers fjerde studioalbum og ble utgitt på Sonet Grammofon i 1988. Albumet ble innspilt i Studio 39 i København og ble mikset av Roberto Johansson og Peter Spiegelhauser.
Sporliste
Alle sanger er skrevet av Michael Krohn.
Fylkesvei 2774
Fylkesvei 2774 går mellom Svene i Flesberg og Kongsberg stasjon i Kongsberg.
Strekningen ble opprettet 2019, og tilsvarer den tidligere fylkesvei 88. Den tidligere armen til vestsiden av Kongsberg stasjon her fått eget nummer fylkesvei 2775.
Mikkola
Mikkola et finsk etternavn. Mikkola kan vise til:
Molar (enhet)
Molar konsentrasjon (også kalt molaritet, mengdekonsentrasjon eller stoffkonsentrasjon) er et mål på konsentrasjonen av et kjemisk specie, spesielt av et oppløst stoff i en løsning, i form av mengde stoff per volumenhet løsning. I kjemi er den mest brukte enheten for molaritet antall mol per liter, med enhetssymbolet mol/L eller mol/dm3 i SI-enhet. En løsning med en konsentrasjon på 1 mol/L sies å være 1 molar, vanligvis betegnet som 1 M.
Definisjon
Molar konsentrasjon eller molaritet er oftest uttrykt i enheter av mol oppløst stoff per liter løsning. For bruk i bredere applikasjoner er det definert som mengde stoff av oppløst stoff per volumenhet løsning, eller per volumenhet tilgjengelig for speciet, representert med små bokstaver c:
Her er n mengden av det oppløste stoffet i mol, N er antall partikler som er tilstede i volumet V (i liter) av løsningen, og NA er Avogadro-konstanten, siden 2019 definert som nøyaktig 6,02214076×1023 mol−1. Forholdet {N \over V} er nummertettheten C.
I termodynamikk er bruken av molar konsentrasjon ofte ikke praktisk fordi volumet av de fleste løsninger avhenger litt av temperaturen på grunn av termisk ekspansjon. Dette problemet løses vanligvis ved å introdusere temperaturkorreksjonsfaktorer, eller ved å bruke et temperaturuavhengig mål på konsentrasjon som molalitet.
Formalitet eller analytisk konsentrasjon
Hvis en molekylær enhet dissosieres i løsning, refererer konsentrasjonen til den opprinnelige kjemiske formelen i løsning, den molare konsentrasjonen kalles noen ganger formell konsentrasjon eller formalitet (FA) eller analytisk konsentrasjon (cA). For eksempel, hvis en natriumkarbonatløsning (Na2CO3) har en formell konsentrasjon på c(Na2CO3) = 1 mol/L, er de molare konsentrasjonene c(Na+) = 2 mol/L og c(CO2-3) = 1 mol/L fordi saltet dissosieres til disse ionene.
Enhet
I SI-systemet er den koherente enheten for molar konsentrasjon mol/m3. Dette er imidlertid upraktisk for de fleste laboratorieformål og mest kjemisk litteratur bruker tradisjonelt mol/dm3, som er det samme som mol/L. Denne tradisjonelle enheten kalles ofte en molar og betegnes med bokstaven M, for eksempel:
For å unngå forveksling med SI-prefikset mega, som har samme forkortelse, brukes også kapitél ᴍ eller kursiv M i tidsskrifter og lærebøker.
Goodtech
Goodtech er et norsk teknologiselskap etablert i 1993 med opprinnelse fra Norsk Elektrisk Kabelfabrikk (NEK), etablert 80 år tidligere, i 1913. Selskapet har spesialisert seg med kompetanse innen industriell automatisering, robotisering, digitalisering og elektrifisering.
Goodtech er notert på Oslo Børs og har kontorer Norge og Sverige. Selskapet har omtrent 300 ansatte og omsatte for knapt 600 millioner kroner i 2021. På 1980-tallet hadde selskapet opp mot 800 ansatte.
Historie
Selskapet ble opprinnelig etablert av tvillingbrødrene Alf Wold-Snilsberg og Thomas Wold (født 1873 i Ringsaker) som Norsk Elektrisk kabelfabrikk (NEK) i 1913 i Drammen. Brødrene bygget et selskap basert på at fremtiden ville bli elektrifisert og at arbeidsprosesser ville bli automatisert.
Alf Wold-Snilsberg hadde erfaring fra Elektrisk Bureau fra midt i 1890-årene. han tok med seg sin bransjeerfaring og lanserte den første svakstrømskabelfabrikken i Norge. Fabrikken ble etablert i et industribygg i Christian Kroghs gate 32. Den ble flyttet til Buehallen på Brynseng i 1955 i et bygg oppført spesielt for NEK, bygget utformet av arkitekt Guttorm Bruskeland. Produksjonshallen hadde en gulvflate på 1200 m2 uten søyler. Oslo Arkitektforening tildelte bygget på Brynseng Sundts premie for fremragnede privatbygg i Oslo.
I 1974 etablerte NEK seg på Årnes i Nes i samarbeid med Nes kommune. Dette var en utvidelse og produksjonen i Oslo ble beholdt. Tredje generasjon Snilberg styrte NEK inn i 1980-årene med ny vekst. Fabrikker ble etablert i England, USA og Tyskland. Kravet om kapital til satsingen gjorde at familieselskapet gikk på børs. En kontrollert aksjeutvidelse sikret at familien fortsatt kontroll. På 1970-tallet etablerte selskapet salgskontor i England. Tidlig på 1980-tallet etablerte NEK en fabrikk utenfor Newcastle, der lønnskostnadene var vesentlig lavere enn i Norge. I 1985 kjøpte NEK datakabelprodusenten Habia Cable i New York for å få innsikt i utviklingen i det amerikanske markedet.
Familieselskapet på børs ble i 1988 tatt over med aksjemajoritet hos Elektrisk Bureau (EB). Familien Snilsberg ble satt på sidelinjen. Da ABB tok over EB året etter ble fabrikken på Etterstad nedlagt i 1990. Fabrikken på Årnes ble opprettholdt under navnet EB Datakabel. Det nederlandske konsernet Draka tok over og ble i 2011, en del av italienske Prysmian Group.
Med nedleggelsen av kabelfabrikken i Brynsengfaret hadde familiebedriften NEK, nå NEK Kabel, fortsatt kontroll på fabrikkene i England, Tyskland, USA og Sverige. NEK beholdt også fabrikken Isoterm på Ringebu. Den var fra 1972 og produserte isolerte og frostsikre rør. I 1993 var NEK Kabel igjen et norsk salgsselskap, med Bård Snilsberg som hovedeier. Produksjonsdelen ved fabrikkene i utlandet ble dette året skilt ut under navnet Goodtech. Goodtech solgte seg gradvis ut av kabelproduksjonen utenlands og bygget seg opp på forretningsområder innen teknologi i stadig økende grad rettet mot miljøløsninger.
NEK Kabel rendyrket selskapets kompetanse til å selge løsninger for prosjektering, design og anskaffelse av spesialkabler. NEK kabel er lokalisert i Lørenskog.
Nordlandsbanken
Nordlandsbanken ASA var en forretningsbank med hovedkontor i Bodø. Banken ble grunnlagt i 1893 som Nord-Norges første forretningsbank. Banken er siden vinteren 2003 vært heleiet av DNB, og ble i 2014 fusjonert inn i denne. Nordlandsbanken hadde ved starten av 2008 en forvaltningskapital på 29,3 milliarder kroner og en medarbeiderstab på 270 årsverk.
Nordlands Privatbank
Nordlands Privatbank ble etablert den 1. juli 1893 i kjøpstaden Bodø som den første forretningsbank i Nord-Norge. Banken vokste raskt i løpet av de første årer, og i fellesskap med en annen bank grunnla banken Ofotens Bank i Narvik i 1899. Senere ble det åpnet avdelinger i Svolvær (1910) og på Sortland (1918). Høykonjunkturen under den første verdenskrig, og den påfølgende økonomiske krise, rammet banken sterkt, og i 1923 ble den satt under offentlig administrasjon. I 1928 kom den på nytt i drift som fri bank. Etter 1945 la myndighetene press på små forretningsbanker for å gå sammen i større enheter.
Nordlandsbanken
I 1953 ble det vedtatt at Nordlandsbanken skulle etableres som en fusjon mellom Fauske Bank, Søndre Helgelands Kreditbank og Helgelands Fiskeri- og Handelsbank på den ene siden og Nordlands Privatbank på den andre siden. Den nye banken ble grunnlagt i 1954. Siden da har banken ekspandert geografisk til alle deler av fylket, og den var i tillegg representert i Oslo og Tromsø.
DNB overtar som eier
Nordlandsbanken red av stormen under bankkrisen i slutten av 1980-årene, og i 2002 var banken den eneste regionale forretningsbank av noen størrelse i Norge, samt Nord-Norges fremste finansielle institusjon, da banken fikk alvorlige økonomiske problemer etter å ha lånt ut 450 millioner kroner til Finance Credit-systemet. Løsningen ble at banken, som tidligere hadde hatt nordnorske eiere, ble overtatt av Den norske Bank. Nordlandsbanken overtok da alle DnBs lokaler i Nordland (senere også Gjensidige NORs), mens DnB overtok lokalene utenfor fylket.
DnB NOR Bank ASA fikk den 13. juni 2008 dispensasjon fra Finansdepartementet til fortsatt å eie Nordlandsbanken som egen datterbank. Dispensasjonen var tidsbegrenset til tre år fra vedtakets dato. Finansdepartementet avslo søknad om videre drift av Nordlandsbanken som datterbank av DnB NOR. Den 31. desember 2012 ble Nordlandsbanken som egen bank og merkevare avviklet.
Liste over banksjefer
Den formelle tittel var frem til 1941 banksjef og deretter administrerende direktør.
Liste over sekundære banksjefer
Fra 1975 var banksjef en tittel underordnet administrerende direktør.
Chile under Sommer-OL 1996
Chile under Sommer-OL 1996. Tjueen sportsutøvere, seksten menn og fem kvinner fra Chile deltok i ti sporter under Sommer-OL 1996 i Atlanta. De vant ikke noen medaljer. Friidrettsutøveren Sebastián Keitel var Chiles flaggbærer under åpningsseremonien.
Terrorangrepene på Sri Lanka 21. april 2019
'''Terrorangrepene på Sri Lanka 21. april 2019''' var en serie eksplosjoner og selvmordsangrep mot luksushoteller og kirker flere steder på Sri Lanka. De første seks eksplosjonene skjedde om morgenen lokal tid og var rettet mot tre kirker på ulike steder i landet, samt mot tre luksushoteller i hovedstaden Colombo. Samme ettermiddag var det mindre eksplosjoner i et gjestehus og et boligkompleks. I disse ble to sivile og tre politifolk drept. Flere byer på øya, inkludert Colombo, var mål for det omfattende angrepet. Rundt 253 ble drept i angrepene, og av disse var 39 utenlandske, inkludert tre danske barn. Minst 521 mennesker ble såret i eksplosjonene.
Benjamin Biolay
Benjamin Biolay (født 20. januar 1973 i Villefranche-sur-Saône i departementet Rhône i Frankrike) er en fransk sanger, skuespiller og komponist.
Terrorangrepene på Sri Lanka 21. april 2019
Kirkeangrepene fant sted midt under påskegudstjenestene i Negombo, Batticaloa og Colombo. Hotellene som ble rammet av bombeangrep, var Shangri-La, Cinnamon Grand og The Kingsbury – alle ligger i hovedstaden Colombo. Lokalt politi har arrestert 58 personer i kjølvannet av angrepene, og etterforsker hvem som står bak, og hva motivet for angrepene er. Den ytterliggående islamistiske gruppen National Thowheeth Jama'ath (NTJ) mistenkes å stå bak angrepene. Den militante jihadistgruppen ISIL hevder de står bak, men dette er ikke bekreftet.
Benjamin Biolay
Han var gift med Chiara Mastroianni (datter av den italienske skuespilleren Marcello Mastroianni) som han sang sammen med på albumet Home i 2004.
Terrorangrepene på Sri Lanka 21. april 2019
Angrepene
Kristne i landet hadde samlet seg i kirker for å markere påskedagen, og bombeangrepene skjedde midt under påskegudstjenesten. Parallelt med dette gikk det av bomber ved flere luksushoteller i hovedstaden Colombo. Det koordinerte angrepet var planlagt og utført for å skape mest mulig ødeleggelse, og var rettet mot kristne og gjester ved luksuriøse strandrestauranter i hovedstaden. Samtlige av de seks første bombeangrepene ble utført av selvmordsbombere.
Kirkene
Den første eksplosjonen skjedde rundt 08.45 i St. Antonius' helligdom (engelsk: Shrine of St. Anthony), en historisk katolsk kirke i hovedstaden. Mer enn 50 personer ble drept i angrepet. Den andre eksplosjonen skjedde samtidig i St. Sebastian-kirken i det kristne området Negombo, like nord for Colombo og Sri Jayawardenapura Kotte. Rundt 100 mennesker ble drept i denne kirken. St. Sebastian-kirken ligger også like ved Sri Lankas hovedflyplass, Bandaranaike internasjonale lufthavn, der sikkerheten øyeblikkelig ble hevet etter angrepene. Rundt 20 minutter senere, i Batticaloa på andre siden av Sri Lanka, ble en tredje kirke rammet av et angrep. Rundt 28 personer ble drept i angrepet mot den protestantisk-evangeliske kirken Zion evangeliske kirke.
Hotellene
Tre femstjerners hoteller ved strandkanten i sentrale Colombo ble angrepet omtrent samtidig med de to første kirkene: Shangri-La Hotel, Cinnamon Grand Hotel og Kingsbury Hotel.
Bombemannen på Shangri-La gikk til angrep klokken 08.57 lokal tid, midt under frokostserveringen i Table One Restaurant. Restauranten ligger i hotellets fjerde etasje og skal ha vært full av utenlandske gjester da bomben ble utløst.
Selvmordsbomberen som angrep Taprobane restaurant på Cinnamon Grand hotel sjekket inn på hotellet dagen før under falsk navn. Bombemannen ankom hotellets frokostbuffet morgenen etter, med tildekkede eksplosiver festet til ryggen. Han utløste bomben mens han skulle serveres. En av hotellsjefene som ønsket gjestene velkommen var blant dem som ble drept øyeblikkelig.
Resepsjonen i gjestehuset Tropical Inn i Dehiwala ble angrepet samme ettermiddag. To personer ble drept i angrepet.
Gjerningspersoner
Etter angrepene pågrep politiet på Sri Lanka åtte personer i Colombo-forstaden Dematagoda. Ytterligere fem mistenkte gjerningspersoner og medsammensvorne ble pågrepet i en bolig natten etter angrepene. Dagen etter angrepene bekreftet srilankisk politi at de hadde arrestert 24 personer i saken. Tre politifolk og to sivile ble drept av bomber som gikk av under en av pågripelsene. Syv selvmordsbombere stod bak bombeangrepene første påskedag.
I etterkant av angrepene tok ingen personer, grupper eller organisasjoner på seg ansvaret. Sri Lankas kommunikasjonsminister Harin Fernando bekreftet at politimester Pujuth Jayasundara 11. april 2019 hadde advart myndighetene om et mulig nært forestående angrep i landet. Advarselen stammet fra en utenlandsk etterretningsmelding. Meldingen hevdet at selvmordsbombere tilknyttet National Thowheeth Jama'ath (NTJ), en ytterliggående islamistisk gruppering ledet av Mohammed Caasim Mohammed Zahran, planla å angripe flere kirker og den indiske ambassaden i Colombo. Srilankiske myndigheter avviste først at de hadde fått advarsler om et angrep, men statsminister Ranil Wickremesinghe sa senere at det «fantes opplysninger» om et angrep, og at regjeringen hans må «undersøke hvorfor en ikke tok forholdsregler». Forsvarsministeren ba like etter angrepene media om ikke å offentliggjøre navnene på selvmordsbomberne. Han sa også at regjeringen mente angrepene ble utført av en gruppe av religiøse ekstremister. NTJs ledelse har blitt fordømt av flere muslimske organisasjoner på Sri Lanka, siden NTJ argumenterte for ekstrem, fundamentalistisk indoktrinering av barn, og for flere sammenstøt med buddhistiske munker. NTJ ble også koblet til flere tilfeller av vandalisme mot buddhistiske statuer i 2018.
Selvmordsbomberen på Cinnamon Grand Hotel var selv gjest ved hotellet. Han hadde registrert seg under navnet «Mohamed Azzam Mohamed» og oppgitt falsk adresse.
Kiruna
Kiruna (finsk: Kiiruna, meänkieli (tornedalsfinsk): Kieruna, nordsamisk: Giron) er en by i Norrbottens län i landskapet Lappland i Sverige. Den er administrasjonssenter for Kiruna kommune. I 2010 hadde tettstedet 18 148 innbyggere.
Kiruna ble grunnlagt i, og Hjalmar Lundbohm regnes som byens grunnlegger. Han var disponent ved gruveselskapet LKAB, som begynte utvinning av jernmalm i Kirunavaara i slutten av 1890-årene. Kiruna fikk bystatus i 1948, og ble derved verdens største by i areal, på over 20,000 km². Den er dog ikke verdens største kommune i utstrekning.
I forbindelse med kommunereformen i 1971 ble Kiruna administrasjonssenter i Kiruna kommune.
Kiruna fikk sitt nåværende navn 27. april 1900. Tidligere het byen Luossavare, etter fjellet Luossavaara, men dette navnet føltes etter hvert noe tungvint å skrive og uttale.
Før 1800
Malmforekomstene i Kirunavaara og Luossavaara har vært kjent lenge av samene, men det var først år 1696 at skriveren Samuel Isson Mört fikk høre om jernmalmen. Det var under en reise for å undersøke en kobberforekomst i området at han fikk vite dette. Han rapporterte nyheten til Bergskollegium, men det varte helt til 1736 før fjellene ble ordentlig undersøkt. Det ble tegnet et kart over området der Kirunavaara og Luossavaara ble døpt til «Friedrichs Berg» og «Berget Ulrika Eleonora» etter regjerende kong Fredrik I og dronning Ulrika Eleonora. Utvinning av malm kom likevel ikke på tale ettersom området lå avsides til og klimaet var for hardt. Dessuten var det eksportforbud for svensk malm, en lov som ble opphevet først i 1857.
1800-tallet
Det ble brutt en del malm allerede på 1800-tallet i fjellet ved Luossavaara. Malmen ble utvunnet sommerstid, og ble fraktet med sleder kjørt av rein og hest om vintrene. I Palokorva var det en masovn hvor malmen ble foredlet. Men transportkostnadene ble så store av utbyttet ble minimalt. I tillegg inneholdt malmen fra Kirunaområdet fosfor, som vanskeliggjorde stålframstillingen ytterligere.
I 1878 oppfant et par engelske kjemikere den såkalte Thomasprosessen, som gjorde det mulig å utskille fosfor fra jernmalm. Det gjorde at malmutvinning ble lønnsomt, hvis man kunne finne en løsning på transportkostnadene. Man hadde lenge planlagt en jernbane fra Luleå til Gällivare, og nå ble planene realisert. Et engelsk selskap tilbød seg å bygge en jernbane fra Luleå og helt til den norske kysten, og denne strekningen fikk navnet Malmbanan. Prosjektet ble satt i gang i 1884, og etter fire år var en provisorisk bane bygd fram til Malmberget. Nå gikk det engelsk selskapet konkurs, og solgte det halvferdige anlegget billig til den svenske staten. Etter enda noen år kunne så malmen fraktes fra Malmberget til Luleå 1891. I 1890 ble Luossavaara-Kiirunavaara Aktiebolag, LKAB, stiftet, med Robert Schough som styreleder. LKABs vktigste oppgave ble å framskynde jernbanebygginga fra Gällivare til isfri havn i Norge. Dette arbeidet møtte hard motstand. Riktignok hadde loven om eksportforbud av jernmalm blitt opphevet noen tiår tidligere, men motstanderne av prosjektet hevdet under en debatt i Riksdagen at en slik jernbane kunne åpne landet for Russland. Beslutningen om bygging av jernbanen ble til slutt vedtatt av Riksdagen og det norske Stortinget, men den svenske statsminister Boström måtte stille kabinettsspørsmål for å få den svenske riksdagen til å gi seg.
Den 15. oktober 1899 nådde Malmbanen fram til denne lille byen, som ennå kaltes Luossavare, en samling hus med 250 innbyggere. Den første bygningen var oppført 1890, på oppdrag av en av LKABs deleiere. Bygningen fikk navnet B:1. Noen måneder før Malmbanen nådde Luossavare ble det første barnet i «byen» født. Den lille piken fikk navnet Kiruna Söderberg. 27. november fikk byen endelig offisielt det nye navnet Kiruna.
Demografi
I 1900 bodde det 222 mennesker i Kiruna. Av disse var 65 prosent finsktalende, 24 prosent snakket samisk og 11 prosent svensk. I 2004 bodde ca. 27 prosent av byens befolkning i bydelen Lombolo, som ligger nede i dalen øst for Kirunavaara.
Arkitektur
Den tidligste bebyggelsen i Kiruna, området som kalles Ön, er revet, og området er avsperret på grunn av rasfaren. Området med arbeiderboliger som ble tidlig oppført av LKAB finnes i stor utstrekning og står i sammenhengende områder. Et av disse, «Bolagsområdet», er det som er mest truet av gruvevirksomheten.
Byens rådhus (se bildet til høyre) ble tegnet av Artur von Schmalensee, og ble i 1964 belønnet med Kasper Salin-prisen som Sveriges vakreste bygning. Kiruna kirke ble tegnet av Gustav Wickman og ble bygd av LKAB i 1907–1912. Den er også kåret til Sveriges vakreste kirke og som Sveriges vakreste bygning oppført før 1950.
I byens sentrum ble store deler av den tidlige bebyggelsen av trehus revet for å bygge betongblokker i 1960-årene. Det fremste symbolet for denne ombyggingen har blitt kvartalet Ortdrivaren. Også Missionskirken er en del av dette komplekset.
Kommunikasjoner
Kiruna flyplass har ordinær trafikk til Umeå, Luleå, Östersund, Stockholm og Tromsø. E10 går gjennom byen. Malmbanen har to avganger daglig mot Narvik og Stockholm/Göteborg, dessuten en avgang tur/retur Luleå. Både Malmbanen og E10 går langs avsperringene til sprekkesonen fra gruvene, og er de anlegg som er mest truet for ras. Disse er planlagt lagt om i forbindelse med Kiruna byforvandling, og dette gjelder også jernbanestasjonen. Et av forslagene til omlegging er samlokalisering mellom flyplassen og jernbanen.
Rasmussen Reports
Rasmussen Reports er et amerikansk meningsmålingsfirma. Det ble grunnlagt av den republikanske meningsmåleren Scott Rasmussen. Selskapet publiserer daglig nye meningsmålinger om anerkjennelsesgraden av den sittende president, og foretar også samme slags meningsmålinger om hver av det amerikanske senatets medlemmer og hver av delstatsguvernørene.
Ifølge Slate Magazine og The Wall Street Journal var Rasmussen Reports blant de mest pålitelige meningsmålere i forbindelse med presidentvalgprosessen i 2004.
Dreeus
Dreeus er en slekt av biller som tilhører familiegruppen bladbiller (Chrysomelidae). Det er kjent én art.
Levevis
Både larvene og de voksne (imago) er planteetere.
Utbredelse
Arten er utbredt på Ny-Guinea.
Alexis de Tocqueville
Charles Alexis Henri Maurice Clérel de Tocqueville (1805–1859) var en fransk politisk teoretiker, historiker og politiker. Verket Om demokratiet i Amerika, utgitt i to bind i 1835 og 1840, anses som et pionerarbeid innen sosiologi og statsvitenskap. I Det gamle regimet og revolusjonen, utgitt i 1856, analyserte han årsaker og virkninger av den franske revolusjon. Han ble opphavsmann til begrepet L'Ancien Régime.
Han var dommer, medlem av Frankrikes nasjonalforsamling, og nådde toppen av sin politiske karriere som utenriksminister under den andre franske republikk i 1849.
Tocqueville var en klassisk liberaler preget av tanker fra opplysningstiden. Kompleksiteten i Tocquevilles tenkning har ført til at han har blitt lest og verdsatt over hele det politiske spekteret. Han regnes også som en viktig tenker innen den moderne konservatismen.
Liv og virke
Alexis de Tocqueville ble født i Paris den 29. juli 1805, og var av lavadelig slekt. På tross av lojalitetsbåndene til kongehuset hadde hans familie visse sympatier for de liberale ideer om eksempelvis konstitusjonelt monarki i den franske revolusjon, men under den påfølgende terroren ble mange av hans slektninger henrettet. Oldefaren ble halshugget i løpet av revolusjonen, og besteforeldrene var en tid fengslet. Kun Maximilien de Robespierres henrettelse og slutten på skrekkveldet i landet reddet dem fra halshugging.
Selv ble han undervist av en privatlærer, og studerte etterhvert jus, slik faren hadde ønsket for ham. I det sivile liv virket Tocqueville senere som dommer utenfor Paris. Tocqueville foretok flere utenlandsreiser, den første og kanskje mest kjente til Amerika sammen med Gustave de Beaumont i 1831. De skulle studere fengselssystemet, som ble ansett for å være progressivt i samtiden, men Tocqueville interesserte seg mest for det amerikanske demokratiet, især lokaldemokratiet. Beaumont fokuserte på samfunnsrollen til svarte og indianere. De brukte kontaktene de skapte under fengselsbesøkene til å treffe innflytelsesrike amerikanere og intervjue dem om de politiske forholdene i landet. I 1835 utgav Tocqueville verket Om demokratiet i Amerika, et pionerarbeid i moderne sosiologi og statsvitenskap. I 1856 utgav han Det gamle regimet og revolusjonen, hvor han analyserer årsakene til den franske revolusjon og samtidig (indirekte) kritiserte Napoléon Bonapartes keiserdømme. Bøkene gjorde ham berømt, og Tocqueville ble innvalgt i det prestisjetunge vitenskapelige selskapet Académie française.
I 1830 ble Huset Bourbon gjeninnsatt, og han næret i begynnelsen en sympati for Julimonarkiet, som bestod frem til 1848. Fra 1839 var han medlem av nasjonalforsamlingen for Normandie. Der tilhørte han venstrefløyen, altså de moderate og liberale i opposisjon til det stadig mer autoritære monarkiet. Som parlamentariker ønsket Tocqueville å avvikle slaveriet i franske kolonier, innføre allmenn stemmerett, beholde et tokammersystem og føre en frihandelspolitikk, men støttet samtidig koloniseringen av Algerie som ble igangsatt av kong Ludvig Filip. Tocqueville kritiserte senere den franske assimileringspolitikken i Algerie, og gikk så langt som å tale for segregering mellom europeiske kolonister og de innfødte. Han hevdet også at en desentralisert styring av koloniene skapte mer initiativ hos kolonistene, og mente derfor at det britiske kolonistyret var mer vellykket enn det franske. Til støtte for sin teori brukte han erfaringer fra studier han foretok i Quebec i Canada under sin amerikareise. I noen måneder fra juni og ut oktober 1849 var han utenriksminister i Den andre republikk, men forstod tidlig at landet var inn i en negativ utvikling, og avsluttet sin offentlige karriere i protest mot Napoleon IIIs statskupp i 1852. Tocqueville satt fengslet i noen måneder for å ha kritisert det nye styret.
Etter lengre tids tuberkulosesykdom døde Tocqueville i Cannes den 16. april 1859, bare 53 år gammel.
Om demokratiet i Amerika
Tocqueville mente at lokaldemokratiet i Amerika, hovedsakelig representert i Ny-Englands såkalte townships, var grunnen til Amerikas levende demokrati. Disse lokalpolitiske institusjonene fantes i Ny-England før landet løsrev seg fra England. Tocqueville hevdet at denne demokratiske tradisjonen, sammen med amerikanernes religiøsitet og borgerlig likhet gjorde det amerikanske demokratiet til det beste i verden. Han mente religiøsiteten skapte begrensninger på det han kalte naturlig frihet, et for ham negativt ladet konsept. Likhetsfølelsen i USA gjorde at alle ble sett på som like under loven. I Om demokratiet i Amerika, som Tocqueville skrev i Frankrike etter returen fra Amerika, brukte han notatene sine til å skrive et banebrytende politisk verk. Verket er delt i to deler; den første er et empirisk basert verk som analyserer Amerikas politiske landskap, den andre er en filosofisk betraktning av demokrati. Toqueville skrev bøkene med Frankrike i bakhodet, men referansene til Frankrike er ikke absolutte. Han sammenligner også Amerika med England og de tyske statene.
Selv om Tocquevilles verk ble betraktet som grunnleggende bidrag til sammenlignende politikk, har observasjonene hans blitt kritisert for å være basert på hans egne forutantagelser om amerikansk politikk. I tillegg blir han kritisert for å ha lagd for mye vekt på lokaldemokratiet og for lite på delstatsnivået. Noen har også kritisert ham for å legge for overse mangelen på rettigheter blant datidens afroamerikanere. Dette til tross for at Tocqueville kritiserte slaveriet som Amerikas største trussel mot demokratiet.
Et annet kritikkpunkt når det gjelder Tocqueville er hans konservative forståelse av demokrati. Schenk beskriver Tocqueville som en aristokrat i fåreklær, og verket Om demokratiet i Amerika som manual for gjeninnførelsen av aristokratiets makt i Frankrike. Dette fordi Tocqueville beundrer begrensende elementer i det amerikanske demokratiet, og fordi han ser på både pressefrihet og foreningsfrihet som mulige trusler mot demokrati.
The Other Half
The Other Half er en amerikansk stumfilm fra 1919, regissert av King Vidor.
Handling
Donald Trent, sønn av en eier av jernverk, mister troen på ha forskjellige sosiale klasser i samfunnet. Han slåss i skyttergravene under første verdenskrig. Hjemme igjen forteller han den velstående faren sin, at han ønsker å begynne helt på bunnen og skaffer seg arbeid ved en mølle som en vanlig arbeider. Donald og kjæresten Katherine Boone forsøker å hjelpe en bekjent, Jimmy, med å ta vare på hans syke kjæreste Jennie Jones. Men senere får Donald vite at faren hans nylig har dødd, og at Donald nå blir nødt til å overta hele virksomheten hans.
The Other Man’s Wife
The Other Man's Wife er en amerikansk stumfilm fra 1919, regissert av Carl Harbaugh.
Handling
Tre familier bosatt i New York blir introdusert: Den velstående Fred Hartley og hans kone, som føler seg forsømt i ekteskapet - og som oppmuntrer oppmerksomheten til J. Douglas Kerr. Moore-familien som består av mor, datter og sønnen Jimmie. Samt Simons-familien, en jødisk familie bosatt på East Side. Når Amerika går inn i første verdenskrig, verver Hartley, Jimmie og Davy Simon seg til militæret.
Når Jimmy tar farvel med sin kjære Becky, en av Davy Simons tre søstre, nekter faren hennes å betrakte ham som en fremtidig svigersønn. Kerr sender kort tid senere et telegram til Mrs. Hartley som rapporterer at Hartley skal ha dødd i krigen. Hun utsetter likevel å svare på Kerrs forslag om ekteskap. Etter at krigen endelig er over, kommer Hartley tilbake.
Verrafjorden
Verrafjorden er en fjordarm av Trondheimsleia i kommunene Agdenes og Snillfjord i Trøndelag. Fjorden strekker seg 8 kilometer øst- og sørover til Steinsdalen i bunnen av fjorden. Fjorden har innløp mellom Agdenes i nord og Seterneset i sør. Fjorden går først østover, men dreier sørover ved Lauvneset.
Det ligger gårdsbruk langs hele østsiden av fjorden, mens det på vestsiden ikke er bebyggelse. Fjellene på vestsiden stiger forholdsvis bratt opp til 400-500 meter over havet. Her ligger Terningsheia på 531 moh og Håkavikfjellet på 518 moh.
Øst-Sibir-havet
Øst-Sibir-havet (russisk: Восто́чно-Сиби́рское мо́ре) er havområdet utafor kysten av Øst-Sibir, mellom Nysibirøyene og Vrangeløya. Øst-Sibir-havet regnes som et randhav til Polhavet.
Øst-Sibir-havet er et grunt sokkelhav med største dyp 155 m. 70 % av havet er grunnere enn 50 m. Kystene er lave, med noe mer fjell i øst. Gjennomsnittlig lufttemperatur er omkring 0°C om sommeren og ned mot -30°C om vinteren. Største havn er Pevek.
Havet har drivis året igjennom, men er seilbart om sommeren. Allerede på 1600-tallet kryssa russiske sjøfarere havet. I 1648 seilte Semjon Dezjnjov og Fedot Aleksejev kysten fra munningen av Kolyma til Beringstredet.
Se også: Nordøstpassasjen og Nordlige sjørute.
Leo Strauss
Leo Strauss (født 20. september 1899 i Kirchhain i Hessen, død 18. oktober 1973) var en tysk politisk filosof. Han regnes som en av nykonservatismens opphavsmenn, og ved siden av Carl Schmitt som en av de fremste kritikere av politisk liberalisme i det tyvende århundre.
Han var av jødisk opprinnelse, og tok doktorgraden i 1921 under Ernst Cassirer i Hamburg. Deretter studerte han under Martin Heidegger. Mellom 1932 og 1934 var han stipendiat i Paris og Cambridge, og i 1938 emigrerte han til USA, hvor han underviste ved New School for Social Research i New York. I 1949 ble han professor i politisk filosofi ved universitetet i Chicago, hvor han forsket og underviste i tyve år.
Tetrarki
Ordningen gikk ut på at to keisere (Augusti) skulle være de fremste mens de hadde hver sin utpekte "junior" (Caesari) som etterfølgere og underkeisere. Denne ordningen skulle sikre rikets samhold når det var vanskelig for én keiser å kontrollere hele riket.
Tyler Bjorn
Tyler Bjorn (født 13. mars 1970) er en canadisk seiler som spesialiserer seg i starbåt. Under Sommer-OL 2012 i London representerte han landet sitt, der han ble nummer 12.
Tetrarki
Betegnelsen tetrarki har også blitt brukt i andre sammenhenger. For eksempel ble Palestina også omtalt som et tetrarki etter at Herodes den store var død, og riket ble delt mellom flere av hans sønner. De ble omtalt som tetrarker.
Tetrark var også betegnelsen på en rekke i gresk og romersk hærvesen.
Kwame Karikari
Kwame Amponsah Karikari (født 21. januar 1992 i Ho) er en ghanesisk fotballspiller som spiller for den hviterussiske klubben FC Dinamo Tbilisi.
Sverige
Karikari ble hentet av AIK i 2011. Han spilte 18 kamper og scoret 2 mål i Allsvenskan i løpet av sinn første sesong. I første halvdel av 2012 ble han lånt ut til superettanklubben Degerfors IF. I august 2012 ble han kalt tilbake av AIK. Det året kvalifiserte AIK seg til Europaligaen. Karikari spilte 6 kamper og scoret 2 mål i Europaligaen det året. Målene hans kom mot PSV Eindhoven og CSKA Moskva.
Tyrkia
Sesongen 2013-2014 ble han lånt ut til tyrkiske Balıkesirspor i TFF 1. Lig (nest øverste divisjonen). Han spilte 23 kamper og scoret 11 mål, og var dermed medvirkende til klubbens opprykk til Süper Lig.
Røyskatt
Røyskatt (Mustela erminea) er et lite rovpattedyr i mårfamilien, som til forveksling ligner snømus (Mustela nivalis). Røyskatten er imidlertid større, og halens ytterpart er sort. Røyskatten har hvit vinterpels, men beholder den sorte halen. Arten finnes blant annet i Skandinavia, herunder over store deler av Norge.
Utbredelse
Røyskatten har en sirkumpolar utbredelse i tempererte, subarktiske og arktiske områder på den nordlige halvkule, altså i Eurasia og Nord-Amerika. Den er vanlig i det meste av Skandinavia. Siden den svømmer godt, har den også klart å ta seg til flere øyer og holmer utenfor fastlandet. I Norge finnes den blant annet på Værøy i Lofoten. Arten ble også innført til New Zealand, i et mislykket forsøk på å kontrollere kaninbestanden der. Der blir den imidlertid nå ansett som et skadedyr, ettersom den eter fugleegg og truet fuglerarter som kakapoen.
Beskrivelse
Røyskatten har en lang slank kropp (16–29 cm), halen er 8–12 cm lang. Hannen er større enn hunnen, hannen med en vekt på 450 gram, mens hunnen bare veier 150 gram. Sommerpelsen er lysbrun med kremgul underside og vinterpelsen som også kalles hermelin, er hvit. Halen er svart hele året. Den kan forveksles med snømus, men snømusa er mindre og har en kortere hale som er hvit om vinteren. Røyskattene som lever i sørlige strøk av utbredelsesområdet, får ikke hvit pels om vinteren.
Til tross for at den oftest lever i kalde strøk, har den en lang og smal kropp. Dette gir økt varmestråling fra kroppen. Fordelene med kroppsbygningen er likevel at den kommer inn i smale ganger og hulrom, ikke bare for å komme vekk fra kulden, men også for å forfølge byttedyr. Det er også en kompensasjon for «ugunstig» kroppsfasong i kalde strøk at den har korte ben, små ører og ikke minst en tykk pels.
Hermelin
Røyskattens hvite vinterskinn har tidligere vært solgt som et svært verdifull pelsverk under navnet hermelin. Denne pelsen er blitt et symbol på aristokratiet i Europa. De seremonielle kappene for medlemmene i Storbritannias overhus var kantet med hermelin. I 1937, da kong Georg VI skulle krones i Storbritannia, ble det sendt 50 000 hermelinpelser fra Canada.
Hermelin har lenge vært ansett som et symbol på renhet. I dag er ikke hermelin så ettertraktet som tidligere. Arbeidet med å behandle de små pelsene gjør pelsverket svært dyrt.
Atferd
Røyskatten er spesialist på å fange smågnagere, men den tar også andre smådyr, fugler og egg, og iblant fisk. Den klarer å fange dyr som er mye større enn den selv. Som de fleste mårdyr dreper den byttet ved å bite det i nakken. Røyskatten er lynrask, den svømmer godt og er også flink til å klatre i trær, og klatrer nedover en trestamme med hodet først som et ekorn. I overskuddsituasjoner hamstrer den, og det kjent at røyskatt kan stjele mat eller uspiselige gjenstander fra kjellere og lignende som den lagrer.
Røyskatten danner revir. Innen sitt revir har den gjerne flere hi, ofte overtatt etter byttedyr. Hiet er gjerne i et hult tre, i en fjellsprekk, under en trestamme eller i en steinur. Den lever vanligvis alene, utenom paringstiden. Vanligvis parer den seg hvert år, og får 5-12 unger i hvert kull. Ungene fødes blinde, og åpner ikke øynene før etter en måned. Røyskatten danner en familiegruppe mens ungene er små, men ellers lever røyskatten alene. Bestandstørrelsen påvirkes av såkalte smågnagersvingninger.
Drektighetstiden er hele 11 måneder, men dette skyldes at egget ikke plasseres i livmoren før gjerne etter flere måneder etter befruktning, såkalt forsinket fosterutvikling. Den «egentlige» drektighetstiden er altså vesentlig kortere, ca. 3-4 uker. Årsaken til dette systemet hos røyskatten er tilpasning til det betydelig årstidsavhengige miljøet dyret lever under.
Røyskatten har god luktesans, men dårlig syn, selv om nattesynet er rimelig bra. Dyret er helst aktivt om natten og i skumringen.
Som nevnt ovenfor fanger røyskatt smågnagere, deriblant mus, og er av den grunn sett på som et nyttedyr blant mennesker. Smågnagere reagerer negativt på lukt av røyskatt, og dette har vært brukt til å beskytte nyttevekster mot gnagskader fra mus ved å smøre inn trestammer duftstoffer fra røyskatt.
Rang
Rang betyr å ordne eller å stille opp i en viss rekkefølge, og kan som sådan henlede til en rekke ulike betydninger, eksempelvis:
Studentunionen ved Campus Kristiania
Studentunionen ved Høyskolen Kristiania (SHK) er studentorganisasjonen for Høyskolen Kristiania. Organisasjonen har kontor i Kirkegata 24-26 i Oslo. Organisasjonen driver blant annet studenpuben «Hvelvet» og fadderuka «Into Campus». Organisasjonen het tidligere STORM, men ble Studentunionen ved Campus Kristiania i 2005, når Markedshøyskolen og Norges Kreative Fagskole ble samlokalisert. Etter fusjonen mellom Markedshøyskolen, Norges Kreative Høyskole og Norges Helsehøyskole heter nå organisasjonen fra 1. januar 2016 Studentunionen ved Høyskolen Kristiania, som kommer av navneendringen til skolen.
Erg
Erg er den grunnleggende energienheten i cgs-systemet. Navnet kommer fra greske ergon, som betyr «arbeid». cgs-systemet er nå erstattet av SI-systemet med joule som energienhet.
1 erg = 10−7 joule
1 erg = 1 dyn cm.
Cannabis
Cannabis kan vise til:
Bjørnerødvannet
Bjørnerødvannet ligger 25,5 moh i Våler i Østfold. Hobølelva renner ut i vannet på vestsiden og elva renner ut igjen på sørenden av vannet, og renner videre ut i Vansjø. Vannet er en del av Morsavassdraget som strekker seg fra Østmarka i Oslo i nord til Raet gjennom Østfold i sør. Vansjø ligger langs Raet, lengst sør i Morsavassdraget, og har utløp i Mosseelva som renner ut i Oslofjorden i Moss.
Ved viltkartlegging i 1993 ble vannet prioritert som et særlig viktig viltområde, særlig med tanke på trekkende og overvintrende fugler. I sørvest der det er både innos og utos for Hobølelva, er vannet ofte isfritt om vinteren. Her er det mange overvintrende sangsvaner, samt fiskeplass for fiskeørn.
Leif Mikkelsen
Leif Mikkelsen (født 27. juli 1945 i Sinding) er en dansk politiker (LA) som var medlem av Folketinget 2001–2019.
Han vokste opp i Sinding ved Silkeborg som sønn av gårdbruker Georg Mikkelsen og hustru Gudrun Mikkelsen. Faren var medlem av Viborg amtråd for Radikale Venstre. Leif Mikkelsen gikk befalsskole i Værløse og tjenestegjorde i flyvåpenet og militærpolitiet 1965–1973. Deretter var han elev ved Asmildkloster Landbrugsskole i Viborg. Han var gårdbruker med økologisk drift på Ballehøjgård i Sinding 1973–2001.
I 2001 ble han valgt til Folketinget fra Århus amtskrets, etter å ha blitt nominert av Venstre i Silkeborg krets. Han tilhørte den liberalistiske fløyen av partiet. Den 10. mai 2007 meldte han overgang fra Venstre til Ny Alliance, senere omdøpt til Liberal Alliance, etter mer enn 40 år som medlem av Venstre. Samme år ble han valgt til formann i Liberal Alliances hovedstyre, og dermed leder for organisasjonsbyggingen. Mikkelsen ble ikke gjenvalgt til Folketinget ved valget i 2007, men ble valgt fra Vestjyllands storkrets i 2011 og 2015. Han var formann i Liberal Alliances folketingsgruppe 2016–2018 og medlem av Folketingets presidium 2016–2019. Han stilte ikke til gjenvalg i 2019.
Han har vært aktiv i idrettens organisasjoner. Mikkelsen var formann i De Danske Gymnastik- og Ungdomsforeninger 1984–1992, formann i Danske Gymnastik- og Idrætsforeninger 1992–2001 og formann i Dansk Tipstjeneste 1999–2001.
Han ble i 1998 utnevnt til ridder av 1. klasse av Dannebrogordenen.
E.G. Records
E.G. Records var et britiskbasert artistadministrasjons– og plateselskap som for det meste var aktivt på 1970- og 1980-tallet.
Initialene «E.G.» stod for etternavnene til David Enthoven og John Gaydon, som var grunnleggerne av selskapet. Disse to inngikk kontrakt om å være managere for progrockbandet King Crimson tidlig i 1969, da bandet ble etablert og før utgivelsen av deres første plate In the Court of the Crimson King.
Alder og Fenwick hadde investert penger i Lloyd's of London, og fikk pengeproblemer som følge av selskapets store tap tidlig på 1990-tallet. Dette førte til omfattende rettssaker med flere av artistene som E.G. Records hadde kontrakt med, og da spesielt med Robert Fripp. E.G ble solgt til Virgin Records i 1992, og fortsatte driften til 1996. Etter at Virgin ble solgt til EMI samme år, ble E.G. fusjonert inn i Virgin.
Stortingsvalget 2013 i Vevelstad
Stortingsvalget 2013 i Vevelstad ble avholdt 9. september 2013 i Vevelstad kommune i Nordland. Det var 380 stemmeberettigede velgere i Vevelstad. Av disse avga 284 stemme. De godkjente stemmene fordelte seg slik på partiene:
Sikorsky S-38
Sikorsky S-38 var et amerikansk to-motors, åtte-seters amfibiefly. Dette var Sikorskys første fly som ble produsert i et noe større antall. Flyet var en to-dekker. I tillegg til at det ble benyttet av Pan American Airways og US Army, var det også i bruk hos noen private eiere. Blant de mer kjente finner vi Howard Hughes og Charles Lindbergh. Det ble enkelte ganger kalt for The Explorer's Air Yacht, trolig fordi det ble brukt av oppdagelsesreisende som Martin og Osa Johnson
Konstruksjon og utvikling
S-38 var utviklet fra Sikorsky S-34 og S-36. S-38 fløy første gang 25. mai 1928. De forente staters marine hadde bestilt fly som ble betegnet som XPS-2 og Pan American Airways var en av de første kundene. Tilsammen 101 eksemplarer ble bygget,
Postbanken
Postbanken (før 1993 kjent som Postsparebanken) var et merkenavn og en bankvirksomhet som opprinnelig hørte inn under det norske postvesenet og siden ble overtatt av DnB NOR Bank ASA. Selskapet tilbød tjenester innen sparing, lån, dagligbank, forsikring og eiendomsmegling.
Postbankens historie
Både postgiro og postsparebank ble utredet av Poststyret i 1937, etter anmodning fra regjeringen Nygaardsvold ettersom dette var noe Arbeiderpartiet hadde på sitt arbeidsprogram. Postdirektør Aall var tilhenger av begge, men møtte motstand fra Finansdepartementet og Norges Bank. Argumentet imot var at en statlig postsparebank ville trekke kapital fra sparebankene og forretningsbankene.
Postgirokontoret
Den 1. mai 1943 vedtok okkupasjonsmyndighetene i Norge en endring i postloven som etablerte et nytt betalingssystem kalt postgiro. Den aller første som fikk konto hos Postgirokontoret var Vidkun Quisling. Postgiro ble kanskje det mest vellykkede prosjektet som ble iverksatt i okkupasjonstiden.
Fra Norges Postsparebank til Postbanken
Den 2. januar 1950 ble Norges Postsparebank reetablert som Postverkets system for sparing for privatpersoner, med kritikk fra bankvesenet. Postsparebanken ble etablert sammen med Postgiro av Quisling-regimet, men ble lagt ned da Norge ble fritt igjen i 1945. Banken benyttet som en av de første hullkortanlegg – en forløper til datamaskinene. Banken lanserte samtidig sin senere, velkjente røde bankbok. Den første kontoinnehaveren var denne gangen Einar Gerhardsen.
I 1992 ble banken omorganisert til Norges Postbank. I 1995 fusjonerte Norges Postbank og Postgiro. Norges Postbank fikk året etter det nye navnet Postbanken BA. Eierskapet ble overført fra Posten Norge til den norske stat ved Samferdselsdepartementet. Den 1. desember 1999 ble Postbanken fusjonert med DnB ASA. Samtidig ble det inngått samarbeidsavtale med Posten Norge.
Sikorsky S-38
Kopier
En kopi ble bygget i 1998. Byggingen ble finansiert av Johnson Wax Company som i 1935 hadde sendt en ekspedisjon til  til Sør-Amerika for å finne nye vekststeder for Carnauba-palmen. som selskapet brukte til sine produkter. Til denne ekspedisjonen brukte de en Sikorsky S-38 som hadde fått navnet Spirit of Carnauba. I 1998 gjentok en kopi av flyet samme ekspedisjon. Denne kopien som bærer navnet Carnauba brukes nå ofte på flystevner.
Postbanken
Fra Norges Postsparebank til Postbanken
I 2001 ble Postbankens betalingssystem kjøpt opp av Bankenes betalingssentral, og året etter ble de to systemene slått sammen med den følge at det nesten 60 år gamle postgirosystemet ble historie.
11. november 2011 forsvant merkenavnet «Postbanken», og kundene ble overført til daværende DnB NOR.
Byggmestrenes Takseringsforbund
Byggmestrenes Takseringsforbund (BMTF) er et forbund for takstmenn som ble stiftet 11. januar 2014. Forbundet organiserer kun takstmenn med mesterbrev i byggfag. Ved generalforsamling i april 2016 talte forbundet 412 medlemmer.
Liste over ras i Norge
Liste over ras i Norge omfatter kjente ras og skred i Norge med tap av menneskeliv. I tillegg har det forekommet store ras uten tap av menneskeliv som f.eks. leirskredet på Esp på Byneset 1. januar 2012, som var større enn Gjerdrumsraset i 2020. , og kvikkleireskredet i Alta 3. juni 2020 Betegnelsene ras og skred brukes til dels om hverandre. Skred brukes særlig om hendelser av større omfang. Norske fagmyndigheter og NGU bruker primært betegnelsen skred om masser av jord jord, stein eller snø som settes i bevegelse i fallende terreng. Skredavsetning eller skrede er resultater av skred og ras. NVE skjelner mellom skred fra fjell/berg (inkludert steinsprang), skred av løsmasser (inkludert jord, kvikkleire og flomlignende skred) og snøskred.
Noter
<references group="lower-alpha"/>
Saglielva
Saglielva er ei elv i Nærøysund kommune i Trøndelag og Bindal kommune i Nordland. Den renner fra Saglivatnet til Sagbukta i Sørfjorden. Elva er 600 meter lang (12,3 kilometer medregnet tilløpselvene sør for Saglivatnet). Den har et nedbørfelt på 31,76 km², og middelvannføringen ved munningen er 1,71 m³/s.